PARLAMENTUL ROMÂNIEI

CAMERA DEPUTAŢILOR

COMISIA JURIDICĂ,

DE DISCIPLINĂ ŞI IMUNITĂŢI

Bucureşti, 14.12.2001

Nr. 520

R A P O R T

asupra proiectului de Lege pentru aprobarea Ordonanţei de urgenţă nr.154/2000 privind modificarea şi completarea Legii nr.68/1992 pentru alegerea Camerei Deputaţilor şi a Senatului şi modificarea Legii nr.69/1992 pentru alegerea Preşedintelui României.

 

Cu adresa nr.520 din 16 noiembrie 2000, înregistrată sub nr.1077/XVIII/11  din 16 octombrie 2000, Comisia juridică, de disciplină şi imunităţi, a fost sesizată spre  dezbatere în fond cu proiectul de Lege pentru aprobarea Ordonanţei de urgenţă nr.154/2000 privind modificarea şi completarea Legii nr.68/1992 pentru alegerea Camerei Deputaţilor şi a Senatului şi modificarea Legii nr.69/1992 pentru alegerea Preşedintelui României.



Ordonanţa de urgenţă a Guvernului, nr.154/2000 privind modificarea şi completarea Legii nr.68/1992 pentru alegerea Camerei Deputaţilor şi a Senatului şi modificarea Legii nr.69/1992 pentru alegerea Preşedintelui României, are ca obiect de reglementare, modificarea şi completarea prevederilor referitoare la alianţele electorale.


Potrivit prevederilor art.60 din Regulamentul camerei Deputaţilor, membrii comisiei au examinat proiectul de lege în şedinţa din 14 decembrie 2001. La dezbatere a participat, în calitate de invitat din partea Ministerului Administraţiei Publice, - domnul Ionel Fleşariu – secretar de stat.



În urma exprimării punctelor de vedere de către membrii comisiei şi de către reprezentantul Ministerului Administraţiei Publice, s-a hotărât, cu unanimitate de voturi, ca proiectul de Lege pentru aprobarea Ordonanţei de urgenţă nr.154/2000 privind modificarea şi completarea Legii nr.68/1992 pentru alegerea Camerei Deputaţilor şi a Senatului şi modificarea Legii nr.69/1992 pentru alegerea Preşedintelui României să fie supus dezbaterii plenului Camerei Deputaţilor  în forma prezentată de iniţiator.



În raport de obiectul  de reglementare, proiectul de lege face parte din categoria legilor organice.

PREŞEDINTE,

dr. Ionel OLTEANU

red. consilier

Ion Ciopată

